"Sper ca Ucraina să piardă": Mai mulți eurodeputați ar fi primit bani de la Moscova pentru propagandă pro-rusă în Parlamentul European
Belgia a anunțat că deschide o anchetă penală asupra unei rețele de propagandă rusă ce a vizat Parlamentul European și care are în centru site-ul și canalul Voice of Europe, cu sediul la Praga. Scopul propagandei este de a face în așa fel încât să fie aleși mai mulți candidați pro-ruși la alegerile europene din iunie și de a consolida narativele pro-ruse în Parlamentul European, cu scopul de a slăbi sprijinul european pentru Ucraina, a confirmat premierul Alexander De Croo.